Need for Speed: Undercover

**Need for Speed: Undercover** on EA Black Boxin kehittämä ja Electronic Artsin julkaisema ''Need for Speed'' -pelisarjaan kuuluva ajopeli. Peli julkaistiin usealle alustalle vuonna 2008. 

## Pelaaminen
*Need for Speed: Undercoverin* tapahtumapaikat sijoittuvat kuvitteelliseen Tri City Bay -osavaltioon, jossa on neljä kaupunkia: suurkaupunki Palm Harbor, teollisuuskaupungit Port Crescent ja Sunset Hills sekä vuoristoinen Gold Coast Mountains. Gold Coast ei ole saatavilla pelin PlayStation 2 -versiossa.

Pelisarjan edellisiin osiin verrattuna *Undercoverissa* on huomattavasti enemmän moottoriteitä. Tiet ovat kuvitteellisia osia yhdysvaltalaisesta Interstate-moottoritieverkostosta. Osavaltiossa on yli 160 kilometriä tietä. Pelimaailmassa on vaaranpaikkoja, jotka voivat sortua kun niitä päin ajetaan. Ansat saattavat sortuneena kuitenkin rikkoa poliisiautoja ja näin hidastaa takaa-ajoa. Vaaroja ovat esimerkiksi rakennustelineet, rakenteilla olevat sillat ja korkeajännitelinjat.

Pelissä on uusina kisamuotoina ”moottoritiekaksintaistelu”, ”keikka” ja ”outrun”. Kaksintaistelussa täytyy karistaa vastustaja 300 metrin päähän. Keikoissa muun muassa varastetaan autoja, ajetaan kilpaa ja tuhotaan vihollisia. Keikoista voi rahan lisäksi toisinaan voittaa uuden auton. Outrunissa pelaajan pitää pysyä vastustajan edellä, kunnes aika loppuu. Kiihdytys- ja driftauskisat on jätetty pois.

*Cooldown*, joka ilmestyy pelaajan onnistuessa eksyttämään poliisit, on myös mukana pelissä. Edeltäjistään poiketen poliisien tyyppi ei riipu *Heat levelistä*, vaan pelin läpäisyasteesta. Poliisit pystyttävät tiesulkuja ja piikkimattoja. Auton ulkoasun muokkaaminen saattaa hämätä poliiseja. Kun poliisi saa pelaajan kiinni, joutuu tämä maksamaan sakot ja auto saa yhden rastin. Kun autolle on kertynyt kolme rastia, poliisit lunastavat sen. Jos pelaajalla ei ole varaa maksaa sakkoja, auto lunastetaan heti. 

Autojen virittäminen ja kustomointi on samanlainen kuin *[[Need for Speed: ProStreet]]issä*. *Undercoverissa* on kuitenkin mukana myös *[[Need for Speed: Carbon]]ista* tutut Autosculpt-osat. Osia ovat muun muassa korisarjat, vanteet ja spoilerit. Osia voi muokata *ProStreetistä* tutun Autosculpt-työkalun avulla. Pelissä on uusi väripaletti, ja mattamaalia on paranneltu.
Autoihin voi ostaa erilaisia teippauksia sekä uusia osia kuten moottorin osia, ilokaasua, jarruja ja renkaita. Jos pelaaja ei halua päivittää kaikkia osia, hän voi ostaa valmiita virityspaketteja.

Autot jaetaan valmistusmaan mukaan eri tyyppeihin sekä suorituskyvyn perusteella luokkiin. Luokat ovat Tier 4, Tier 3, Tier 2 ja Tier 1. Tier 1 -autot ovat useimmiten superautoja. Autoja on neljää eri tyyppiä. Amerikkalaiset, eurooppalaiset, japanilaiset ja keikoista palkintona saatavat Pink Slips -autot. Pink Slips -autoja voi myös kustomoida haluamansa mukaan, mutta jos auton myy, siitä ei saa rahaa. Jos auton menettää, sen voi kopioida ilmaiseksi itselleen. Normaalia autoa myytäessä saa puolet auton ja viritysosien arvosta.

## Soundtrack

* Airbourne – ”Girls In Black”
* Amon Tobin – ”Mighty Micro People”
* APM – Avenger, ”High Velocity”, ”Rattler” ja ”Spook Zoid”
* Asian Dub Foundation – ”Burning Fence”
* Bonobo – ”Scuba (Amon Tobin Remix)”
* Circlesquare – ”Fight Sounds Part 1”
* Floor Thirteen – ”Blame It On Me”
* From First to Last – ”I Once Was Lost, But Now Am Profound”
* Hybrid – ”The Formula Of Fear (Matrix Dub)”
* Innerpartysystem – ”This Empty Love”
* Justice – ”Genesis”
* Kinky – ”Mexican Radio”
* Ladytron – ”Ghosts”
* Mindless Self Indulgence – ”Never Wanted To Dance (Electro Hurtz Mix)”
* Nine Inch Nails – ”The Mark Has Been Made”
* Nine Inch Nails – ”The Warning (Stefan Goodchild and Doudou N’Diaye Rose Mix)”
* Ojos de Brujo – ”Piedras Vs. Tanques”
* Pendulum – ”9,000 Miles”, ”Granite” ja ”The Tempest”
* Puscifer – ”Indigo Children (JLE Dub Mix)”
* Puscifer – ”Momma Sed (Tandimonium Mix)”
* Oba Libre & M1 – ”God Damn”
* Recoil – ”Shunt” ja ”Vertigen”
* Recoil – ”Want”
* Splitting Adam – ”On My Own”
* Supergrass – ”Bad Blood”
* The Fashion – ”Like Knives”
* The Pinker Tones – ”Electrotumbao”
* The Prodigy – ”First Warning”
* The Qemists – ”Stompbox”
* The Whip – ”Fire”
* Tricky – ”Coalition”
* Tyga – ”Diamond Life”
* Underworld – ”Glam Bucket” ja ”To Heal”
* Steve Schnur 

## Vastaanotto

*Need for Speed: Undercover* sai keskinkertaisen vastaanoton. GameRankings ja Metacritic antoivat Xbox 360 -versiolle pisteet 64.58&nbsp;% ja 64/100, PlayStation 3 -versiolle 62.66&nbsp;% ja 59/100, Windows-versiolle 61.70&nbsp;% ja 65/100, Nintendo DS -versiolle 58.20% ja 59/100, PlayStation 2 -versiolle 58.00&nbsp;%, Wii-versiolle 53.92&nbsp;% ja 54/100, ja PlayStation Portable -versiolle pisteet 50.50&nbsp;% and 52/100. Kritiikkiä tuli muun muassa helposta vaikeustasosta, toistosta ja huonosta rakennehuollosta. Yksi arvioija vertaili peliä Rockstar Gamesin *[[Midnight Club: Los Angeles]]* ja Electronic Artsin *[[Burnout Paradise]]* -peleihin.

## Lähteet

## Aiheesta muualla
* 
* Viralliset ''NFS''-verkkosivut